परिवार को आर्थिक सहायता देने की मांग का एसडीएम को दिया ज्ञापन
भास्कर संवाददाता | नावां सिटी
पिछलेदिनों सड़क हादसे में डाॅ. नीतेश गौड़ की मौत के बाद सोमवार को शहर के गणमान्य नागरिकों, जनप्रतिनिधियों, विभिन्न संगठनों, सामाजिक कार्यकर्ताओं तथा चिकित्सालय कार्मिकों ने उपखंड अधिकारी को जिला कलक्टर के नाम ज्ञापन सौंपा। ज्ञापन में मृतक के आश्रित को सरकारी नौकरी सहायता दिलाने की मांग की गई है। इस मौके पर सुबह नांवा चिकित्सालय से सैकड़ों लोग उपखंड कार्यालय पहुंचे। जहां उपखंड अधिकारी इन्द्राज सिंह को जिला कलक्टर के नाम ज्ञापन सौंपा गया। ज्ञापन में यह भी बताया गया है कि मृत चिकित्सक के परिवार की आर्थिक स्थिति ठीक नहीं है। इस मौके पर उत्तम चंद बियाणी, समाज सेवी मनीष व्यास, बजरंगी ग्रुप के सदस्य, डा. रामदेव दूण, डा. धर्मेंद्र देवन्दा, डा. नेमीचंद, डा. योगेश, तुलछाराम, अनिल, अजय गुजराती, राधेश्याम पारीक, राजेन्द्र सिंह राठौड़, मनोज गंगवाल, अरविंद, मुकेश, गोगराज सहित सैकड़ों लोग मौजूद थे। इस दौरान शोक सभा का आयोजन किया गया।
नावां. उपखंडअधिकारी को ज्ञापन सौंपते विभिन्न संगठनों के लोग
hin_Deva mar_Deva hin_Deva hin_Deva